KOMISSION ASETUS (EY) N:o 2230/96,
annettu 15 päivänä marraskuuta 1996,
maataloustuotteiden nimikkeistöstä vientitukia varten annetun asetuksen (ETY) N:o 3846/87 liitteen muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maataloustuotteiden nimikkeistöstä vientitukia varten 17 päivänä joulukuuta 1987 annetun komission asetuksen (ETY) N:o 3846/87 (1), sellaisena kuin se on viimeksi muutettuna asetuksella (EY) N:o 2123/96 (2), ja erityisesti sen 3 artiklan viimeisen alakohdan,
sekä katsoo, että
asetuksella (ETY) N:o 3846/87 säädetään 1 päivästä tammikuuta kunakin vuonna käytettävän vientitukinimikkeistön täydellisen toisinnon julkaisemisesta maataloustuotteiden vientijärjestelmistä annettujen asetusten säännösten mukaisena (3), ja
on syytä ottaa huomioon asetuksessa (EY) N:o 1222/96 (4) käyttöön otettu muutos ja lisätä vientitukinimikkeistön koodiin numero 9 yhdistetyn nimikkeistön alanimikkeisiin viittaavan kahdeksan ensimmäisen numeron jälkeen,
on otettava huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 liitteen I muuttamisesta 9 päivänä syyskuuta 1996 annetulla asetuksella (EY) N:o 1734/96 (5) säädetyt 1 päivästä tammikuuta 1997 sovellettavat yhdistetyn nimikkeistön muutokset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 3846/87 liite tämän asetuksen liitteellä.
2 artikla
Tämä asetus tulee voimaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 15 päivänä marraskuuta 1996.